cyanic-selkie/wikianc huggingface dataset:
Halifax, Nova Scotia
Geskiedenis
Halifax was in die Eerste en Tweede Wêreldoorlog 'n belangrike uitvoerhawe vir ammunisie en ander militêre uitrusting wat met skeepskonvooie na Europa vervoer is. Een van hierdie militêre operasies het egter ook die grootste mensgemaakte ontploffing - voordat 'n atoombom die Japanse stad Hirosjima getref het - veroorsaak. Op 6 Desember 1917 het meer as 2 000 mense by die botsing van die Franse skip Mont Blanc met die Belgiese stoomskip Imo gesterf, 9 000 is beseer, en groot dele van die skiereiland is in die ramp in puinhoop gelê.
In 1925 het die eerste transatlantiese telegraafverbinding ontstaan, en in 1941 het Trans Canada Airways 'n gereelde lugroete tussen Halifax en Vancouver ingestel. Die internasionale lughawe van Halifax is in 1960 geopen. In Junie 1995 was Halifax die gasheerstad van die G-7 groep (die sewe belangrikste nywerheidslande) se spitsberaad.
Klimaat
Die lente se weer word deur mis en koel temperature gekenmerk, terwyl die somer warm en droog of koel en reënerig kan wees. Die vroeë herfs is dikwels nog warm met baie sonskyn.
Ekonomie
Danksy die groot konsentrasie van regeringsinstellings en privaat sakeondernemings het die streeksmunisipaliteit Halifax tot 'n beduidende ekonomiese sentrum in die oostelike Kanada ontwikkel, en Halifax dien nou as 'n sake-, finansiële, administratiewe en kulturele sentrum vir die Atlantiese kusprovinsies. Belangrike werkgewers en dryfkragte agter die ekonomiese groei sluit die Departement van Nasionale Verdediging en die Hawe van Halifax in.
Die uitgestrekte natuurlike hawe met sy moderne houergeriewe is nog steeds toeganklik wanneer die deurvaart na die Sint-Laurensrivier-waterweg deur ys versper word. Die Halifaxhawe dien ook as basis vir Kanada se Atlantiese Vloot en maak van die stad saam met die internasionale lughawe en verbeterde spoorweg- en padverbindings 'n eersterangse vervoersentrum wat steeds meer nywerhede lok. Die plaaslike eiendomsmark het aan die begin van die 21ste eeu sterk gegroei, en naas nuwe projekte is ook sommige van die vroeëre werkersklasbuurte opgeknap.
Die ekonomie in Halifax se landelike omgewing steun op landbou, vissery, mynbou, bosbou en die ontginning van natuurlike gas. Die Musquodoboit-vallei het tot die streek se bos- en landbousentrum ontwikkel. Van die 150 plase in die streeksmunisipaliteit is 110 volgens die sensus van 2001 in familiebesit. Die plaaslike vissery is in talle kleiner visserhawens langs die kus werksaam, terwyl die streek se natuurlike gasvelde voor die kus van die eiland Sable Island lê. Klei, leiklip, goud, kalksteen en gips word in die landelike gebiede van die vasteland ontgin.
Cornulum achela
Cornulum achela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cornulum en tot die familie Acarnidae. Die wetenskaplike naam van die spesie is die eerste keer geldig gepubliseer in 1912 deur Hentschel.
734
Die jaar 734 was 'n gewone jaar wat volgens die Gregoriaanse kalender op 'n Maandag begin het. Dit was die 34ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Pous Urbanus VI
Urbanus VI was die 202de pous van die Rooms-Katolieke Kerk van 1378 tot 1389. Hy was die laaste pous wat nie 'n kardinaal was toe hy verkies is nie. Die naam ‘Urbanus’ beteken 'beskaafde'.
Biografie
Pous Urbanus VI is gebore as Bartolomeo Prignano in 1318 in Napels, Italië. Op 21 Maart 1364 word hy aartsbiskop van Acerzenza in die koninkryk van Napels. Op 14 April 1377 word hy aartsbiskop van Bari. Op 8 April 1378 volg hy Pous Gregorius XI op onder groot druk van die volk van Rome en word gekroon op 18 April 1378. Hy regeer tot sy dood op 15 Oktober 1389. Hy is opgevolg deur Pous Bonifatius IX.
Pontifikaat
Pous Urbanus VI het 'n reputasie vir eenvoud en spaarsaamheid opgebou toe hy vise-kanselier van Pous Gregorius XI was. Hy was egter 'n harde man, sonder Christelike genadigheid.
Die kroning is besonder sorgsaam uitgevoer om nie die minste kans te laat dat dit betwis sou word nie. Die Franse kardinale was nie baie gelukkig met die keuse nie en het onmiddellik teen die pous begin saamsweer. Die pous het nie juis vriende gemaak nie. Onmiddellik na sy kroning het die pous teen die leefstyl van die kardinale begin preek. Hy het bepaal dat die kardinale hulle werk moes doen sonder om gunste en gawes te aanvaar van die vorste. Hy wou ook nie na Avignon trek nie en het daarmee 'n vyand van die Franse koning Karel V gemaak.
Die pous het koningin Johanna I van Napels geëkskommunikeer omdat sy haar by Clemens geskaar het. Nadat sy vermoor is deur haar opvolger Karel III, vra die pous van hom die beste landstreke vir Francesco Prignano, 'n nefie van die pous. Toe Karel weier trek die pous na Napels, maar word deur Karel gevang en opgesluit in die burg Nocera op 13 Oktober 1383. Daar spreek die pous teatraal die banvloek uit oor die koning. Sy gedrag het al meer waansinnig geword. Hy het ses kardinale wat teen hom saamgesweer het, gevange geneem, in 'n kerker aangehou, gefolter en laat verhonger. Toe hy uit Nocera vlug met skepe wat deur die Doge van Genua beskikbaar gestel is, neem hy sy gevangenes saam en op 15 Desember 1386 laat hy vyf van hulle by sy aankoms onthoof op die strand. Die sesde een, Adam Aston, kom vry omdat hy 'n Engelsman was en die pous bang was vir koning Richard II van Engeland.
In Augustus 1388 vertrek die pous uit Perugia met 4 000 troepe. Tydens die mars val hy van sy muil en word sodanig beseer dat hy na Rome moes terugkeer. Kort daarop sterf hy, besmoontlik weens sy beserings, alhoewel vergiftiging nie uitgesluit kan word nie.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Speaker van die Nasionale Vergadering
Die Speaker van die Nasionale Vergadering hou toesig oor die Nasionale Vergadering van Suid-Afrika. Die Speaker word gekies uit die lede van die Vergadering tydens die eerste sitting na 'n algemene verkiesing en wanneer die pos vakant is. Die Speaker is veronderstel om op te tree as skeidsregter en neem beheer oor debatte om te verseker dat die LP's vrylik kan deelneem mits hulle binne die reëls bly. Die Speaker het ook bestuursverpligtinge om te verseker dat die parlement vlot verloop. Elke politieke party in die Vergadering kies 'n hoofsweep om na sy sake om te sien. Die toesighoudende amptenare, die hoofswepe en die leier van regeringsake (die persoon wat aangestel is deur die kabinet om met die parlement te skakel) besluit saam op 'n werksprogram.
Die amp van die Speaker van die Nasionale Vergadering is voorafgegaan deur die Speaker van die Volksraad (1910–1984) onder die 1909- en 1961-grondwette en die Speaker van die Parlement onder die Driekamerparlement (1984–1994).
François du Toit
Herkoms en opleiding
duimnael|links|350px|Professore en studente van die Teologiese Skool Potchefstroom, 1918. François du Toit staan vierde van links in die derde ry.
Du Toit was die oudste van die vyf kinders van sen. François Jacobus du Toit (1871 – 1931) van die plaas Caroluspoort, Noupoort, en sy vrou, Anna Sophia van der Walt, met wie hy op 24 Junie 1894 getroud is. Sy grootouers aan vaderskant was François Jacobus en Hester Hendrina Elizabeth du Toit, gebore Van der Walt, ’n kleinkind van kmdt. Tjaart van der Walt. Haar vader het deelgeneem aan verskeie Grensoorloë. François du Toit se oupa aan vaderskant het geveg in die Basoeto-oorlog van 1865 en ook in die Basoeto-oorlog onder Engelse bewind van 1881 en het die rang van onderveldkornet beklee.
Du Toit het tot st. 6 onderrig aan 'n plaasskool ontvang en is daarna na die Hoërskool Colesberg en die Paarl Gimnasium, waar hy in 1915 gematrikuleer het. Nadat hy twee jaar in die distrik Schweizer-Reneke skoolgehou het, is hy na die Teologiese Skool van die Gereformeerde Kerk op Potchefstroom. Hy verwerf die Intermediate in 1918 en die B.A.- graad in ekonomie en geskiedenis aan die Universiteit Stellenbosch in 1921.
Loopbaan
Nadat hy sy graad behaal het, het hy sy beroepslewe as joernalis op Potchefstroom begin waar hy verteenwoordiger van De Burger was. In 1925 is hy benoem as die eerste senior ekonoom van die nuwe afdeling ekonomie en markte van die Uniale departement van landbou. Nog in 1925 het hy na Londen gegaan as assistent-handelskommissaris vir die Unie. In 1929 het hy na Suid-Afrika terugkeer en was hy in die departement van landbou agtereenvolgens senior ekonoom, hoofklerk, waarnemende hoof van die afdeling uitbreiding en onderwys (landbouskole), daarna stigter en eerste voorsitter van die Suid-Afrikaanse Wolraad en stigter van verskeie ander landbourade.
Van 1944 tot 1949 was hy sekretaris van die departement van handel en nywerheid in Pretoria. In 1947 is hy aangewys as die eerste voorsitter van die Raad vir die Ontwikkeling van Natuurlike Hulpbronne (RONH) en lid van die WNNR, in 1948 lid van die Nasionale Raad vir Sosiale Navorsing (NRSV) en voorsitter van die land se Verdedigingshulpbronne, in 1949 'n direkteur van Yskor, in 1951 voorsittende direkteur van Sasol, en in 1952 van Foskor asook voorsitter van die Staalafsetmaatskappy van Afrika.
Du Toit was lid en af en toe voorsitter van belangrike staatskommissies, onder meer in 1960 voorsitter van die Kommissie vir Blanke Bewaring van die Platteland. Hy was ook lid van die direksie van verskeie finansiële ondernemings, byvoorbeeld Sanlam, Federale Volksbeleggings en die Nasionale Bouvereniging. Daarnaas was hy ook stigterslid van die Suid-Afrikastigting.
Hy is oorlede in Thailand terwyl hy op 'n handelsending na die Ooste was, vergesel van sy vrou, Mien. Hy het op 'n trap op pad na 'n eetsaal 'n hartaanval gekry. Hy was indertyd voorsitter van die Nywerheidsontwikkelingskorporasie (NOK), wat onder meer Sasol begin het as antwoord op sanksies teen Suid-Afrika. Selfs dr. Hendrik Verwoerd het gereël vir hulp vir sy vrou in die vreemde.
Akademiese prestasies
duimnael|regs|210px|Vier van prof. [[Jacobus du Plessis se kinders, omstreeks 1905: Willemina (uit sy eerste huwelik (met Laurika Postma), wat met F.J. du Toit sou trou, Hugo, Louis en Wicus.]]
Sy besonderse belangstelling in akademiese sake het onder meer die bevordering van oorspronklike navorsing (ekonomies, industrieel en natuurwetenskaplik) omvat. In 1960 het hy voor die Suid-Afrikaanse Akademie 'n rede oor Die toekoms van die Akademie met betrekking tot die bevordering van die natuurwetenskappe en die tegniek gelewer. Du Toit het heelwat artikels geskryf, meestal in die tydskrif Koers (1945–1959).
Prof. J. Chris Coetzee het hom beskryf as "'n man van die daad en veral van die gesproke woord, 'n ware vriend en sieraad vir ons ekonomiese, sosiale, kulturele en wetenskaplike werk en lewe – 'n man met groot invloed binne- en buitelands. Hy kon dink, sien en doen, beplan en uitvoer. Hy was 'n diep gelowige Christen, diensvaardig, opofferend en beminlik."
Gesinslewe
Uit sy huwelik met Wilhelmina, ’n dogter van prof. J.A. du Plessis van die Teologiese Skool op Potchefstroom en halfsuster van proff. Wicus en Hugo du Plessis, is drie dogters gebore. Die Frans du Toit-gebou in Pretoria en die F. du Toit-prys vir bedryfsekonomie en finansies van die Suid-Afrikaanse Akademie vir Wetenskap en Kuns, is na hom genoem. Sy kleindogter Willemien Jerling was getroud met ds. Braam le Roux van Botswana.
Caroline D'Amore
Caroline D'Amore (gebore 9 Junie 1984) is 'n Amerikaanse aktrise. Sy is bekend vir haar rolle in die rolprente Daydreamer (2007), Sorority Row (2009), Frat Party (2009), en Rollers (2010).
Hurd Hatfield
Hurd Hatfield (7 Desember 1917 – 26 Desember 1998) was 'n Amerikaanse akteur. Hy was bekend vir sy rolle in die rolprente The Picture of Dorian Gray (1945), The Diary of a Chambermaid (1946), The Unsuspected (1947), en Chinatown at Midnight (1949).
735
Die jaar 735 was 'n gewone jaar wat volgens die Gregoriaanse kalender op 'n Dinsdag begin het. Dit was die 35ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Letubi
Die Letubirivier is 'n rivier wat in die verre-ooste van Mpumalanga, Suid-Afrika vloei. Dit is in die opvanggebied van die Komatirivier.
Dorris Bowdon
Dorris Bowdon (27 Desember 1914 – 9 Augustus 2005) was 'n Amerikaanse aktrise. Sy was bekend vir haar rolle in die rolprente Drums Along the Mohawk (1939), The Grapes of Wrath (1940), Jennie (1940), en The Moon Is Down (1943).
Vlag van Burkina Faso
Die nasionale vlag van Burkina Faso is op 4 Augustus 1984 amptelik in gebruik geneem. Die vlag vertoon ’n horisontale tweekleur in groen (bo) en rooi (onder) met ’n vyfpuntige geel ster in die middel van die vlag.
Simboliek
Die kleure groen, rooi en geel is die Pan-Afrika kleure. Toe die vlag aanvaar is in 1984 moes hierdie kleure simboliseer dat Burkina Faso sy koloniale verlede agtergelaat het om ’n eenheid met Afrika te vorm.
In die Burkinese vlag het die drie kleure ook elk ’n afsonderlike betekenis. Rooi stel die sosialistiese revolusie voor, groen stel die rykdom van die landbou en die vreugde wat die mense oplewer, voor en die geel ster stel die leidende lig van die kommunistiese revolusie wat in 1983 plaasgevind het, voor. Smith gee ’n ander simboliese betekenis vir die kleure: Die rooi simboliseer die land se stryd om selfstandigheid, die groen simboliseer hoop en oorvloed en die geel simboliseer Burkina Faso se minerale rykdom.
Ontwerp
Die rooi en groen bane neem elk die helfte van die hoogte van die vlag in. Die ster, wat presies in die middel van die vlag is, het ’n deursnee wat gelyk is aan een derde van die hoogte en twee negendes van die wydte vlag is.
Lisa D'Amour
Lisa D'Amour (gebore 17 Oktober 1970) is 'n Amerikaanse aktrise.
The Oval (Londen)
The Oval, ook genoem die "Kia Oval" weens borgskapredes, is 'n bekende internasionale krieketstadion in Kennington, Londen, Engeland. Dit het ook voorheen as "Kennington Oval" bekend gestaan.
"The Oval" is die tuisveld van die Surrey County Cricket Club. "The Oval" was die eerste veld in Engeland en die tweede ter wêreld (ná die Melbourne-krieketveld in Australië) om toetskrieket aan te bied. Engeland se nederlaag teen Australië op 29 Augustus 1882 en die spottende reaksie van Australië het tot inrigting van Die As-kompetisie tussen albei nasionale krieketspanne gelei, wat sedertdien al om die twee jaar uitgespeel word. The Oval is al tydens vyf krieketwêreldbekertoernooie vir wedstryde ingespan: in 1975, 1979, 1983, 1999 en 2019. In 2009 is die veld vir die IKR se WêreldTwintig20 gebruik. Daarbenewens het The Oval wedstryde tydens die Kampioenetrofeë in 2004, 2013 en 2017 aangebied.
Caversham
Caversham is 'n klein nedersetting en spoorweghalte in KwaZulu-Natal, Suid-Afrika. Die nedersetting lê langs die Leeurivier. Daar is ook 'n ou meule van hout wat in 1855 gebou is en tot die 1940's deur die rivier aangedryf is. Dit is nou ten volle gerestoureer.
Bron
.
Ashley Rickards
Ashley Rickards (gebore 4 Mei 1992) is 'n Amerikaanse aktrise en regisseuse. Sy is bekend vir haar rolle in die rolprente Gamer (2009), Fly Away (2011), en Sassy Pants (2012), en in die televisiereeks Awkward. (2011).
José Hidalgo Neto
José Hidalgo Neto (São Paulo, 3 November 1943), beter bekend as Capitão Hidalgo, is 'n Brasiliaanse sokkerspeler. Hy speel onder meer vir Juventus, XV de Piracicaba, Atlético Mineiro, Santos en Coritiba.
Patrick Chila
Patrick Chila (gebore 27 November 1969 in Ris-Orangis, Essonne) is 'n Franse tafeltennisspeler wat van 1992 tot 2008 by vyf Olimpiese Spele meegeding het.
Hy het in die 2000 Olimpiese Spele 'n brons medalje gewen saam met Jean-Philippe Gatien in die dubbelspel. Hy was ook vier keer die Franse kampioen (1998, 2003, 2007, 2008).
Motal
Motal (Belarussies: Моталь, Russies: Мотоль, Pools: Motol, Jiddisj: מאָטעלע‎) is 'n dorp in die Iwanawa-distrik van die Brest-oblast, ongeveer 30 kilometer wes van die stad Pinsk langs die Yaselda-rivier in Belarus.
Israel se eerste president, Chaim Weizmann, is hier gebore.
Cornulum clathriata
Cornulum clathriata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
736
Die jaar 736 was 'n skrikkeljaar wat volgens die Gregoriaanse kalender op 'n Woensdag begin het. Dit was die 36ste jaar van die 8ste eeu n.C. In teenstelling met gewone jare het die jaar 366 dae en 'n 29 Februarie gehad.
Rosemarie Bowe
Rosemarie Bowe (17 September 1932 – 20 Januarie 2019) was 'n Amerikaanse aktrise. Sy was bekend vir haar rolle in die rolprente The Adventures of Hajji Baba (1954), The Golden Mistress (1954), The Big Bluff (1955), en The Corrupt Ones (1967).
737
Die jaar 737 was 'n gewone jaar wat volgens die Gregoriaanse kalender op 'n Vrydag begin het. Dit was die 37ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Parasitiese siektes
Baie siektes van die mens, asook van plante en ander diere word veroorsaak deur parasiete. Hierdie artikel bepaal hom slegs by die mens. Hoewel virusse, bakterieë en skimmels ook in sekere mate parasiete is, word onder parasitiese siektes van die mens alleenlik verstaan daardie siektes wat veroorsaak word deur dierlike parasiete: protosoë (eensellige diere), wurms en geleedpotiges. Parasitiese siektes speel 'n veel groter rol in die trope en subtrope as in die Westerse wêreld.
ŉ Belangrike rede hiervoor is dat die oordraer of tussenganger van sommige van die siektes alleenlik in bepaalde dele van die subtrope voorkom. Faktore soos armoedige behuising, swak liggaamshigiëne en 'n gebrek aan betroubare drinkwater en riolering vergemaklik ook die oordra van hierdie siektes. Baie van die bewoners van hierdie lande is ook draers van een of meer soorte parasiete. Hoe meer soorte en hoe groter die getal parasiete is wat een gasheer huisves, hoe groter is die skade wat hulle sal aanrig.
Parasitiese infeksie (die aanwesigheid van parasiete) is nie dieselfde as parasitiese siektes nie. Baie parasiete berokken hul gasheer so min skade as hulle in klein getalle aanwesig is dat geen teken van hulle by die gasheer waargeneem kan word nie en derhalwe is hy ook nie siek nie.
Daar word dan na so 'n gasheer verwys as 'n draer van 'n parasiet. Hierdie draers speel 'n belangrike rol by die verspreiding van die infeksie. Onder bepaalde omstandighede (byvoorbeeld as die weerstand van die gasheer deur slegte voedingstoestande of bykomende infeksiesiektes verminder word kan die bestaande ewewig verbreek word en die gasheer word dan siek. 'n Besmetting met ektoparasiete (parasiete wat op die oppervlak van die gasheer leef) staan oor die algemeen bekend as infestasie: die terme infeksie en infestasie word egter dikwels verwar.
Besmetting
Sommige ektoparasiete word deur direkte aanraking van een mens na 'n ander oorgedra (byvoorbeeld luise, myte). Die meeste parasiete word egter op 'n baie ingewikkelde wyse oorgedra. Parasiete wat in die dermkanaal leef, se nageslag (siste, eiers) beweeg saam met die ontlasting (feses) na buite. Die infeksie word dan deur direkte of indirekte kontak na 'n ander persoon oorgedra. Vlieë speel hier 'n groot rot deurdat hulle die siste of eiers wat aan hul pote vassit, van die ontlasting na voedsel oordra.
By die meeste wurms wat in die dermkanaal voorkom (rondewurms, sweepwurms), moet een van die ontwikkelingstadia in die grond plaasvind voordat 'n eier of 'n larwe daarvan 'n nuwe infeksie kan veroorsaak: by sommige vorm ŉ tussengasheer 'n omisbare skakel (byvoorbeeld by die lintwurm). In die lewensiklus van protosoë en wurms, wat in die bloed of ander weefsels voorkom, speel insekte gewoonlik 'n noodsaaklike rot as oordraer of tussengasheer.
Siektes wat deur protosoë veroorsaak word
Malaria is verreweg die belangrikste protosoïese siekte by die mens, en word veroorsaak deur 'n protosoon van die genus Plasmodium, wat oorgedra word deur die steek van die Anopheles-muskiet. Ander siektes wat ook deur protosoïese organismes veroorsaak word, is Afrikaanse slaapsiekte (trypanosomiase); Chagassiekte ('n vorm van trypanosomiase wat in Suid-Amerika voorkom), kala-asar (visserale leishmaniase) en huidleishmaniase.
Hierdie is almal tropiese siektes wat deur geleedpotige diere (phylum Arthropoda) oorgedra word. Toksoplasmose word veroorsaak deur Toxoplasma gondii en kom oor die hele wêreld voor. Die infeksie verloop meestal ongemerk en sonder enige siekteverskynsel, of as 'n goedaardige siekte wat gepaard gaan met die swel van die kliere en die vergroting van die lewer en milt. Soms tree neurologiese komplikasies in en dan is die siekte dodelik.
N'Djamena
N'Djamena (Arabies: نجامينا; voorheen: Fort-Lamy) is die hoofstad en grootste stad in Tsjad. In 2009 was die bevolking 951 418. Dit is net oos van die grens tot Kameroen langs die Sharirivier en suid van die Tsjadmeer geleë.
Parasitiese siektes
Siektes wat deur protosoë veroorsaak word
As 'n vrou tydens vroeë swangerskap (eerste paar maande) die siekte sou opdoen, kan daar by die fetus sekere aangebore afwykings intree, soos blindheid en breinskade. Sulke ernstige gevolge word egter slegs by 'n klein persentasie van die bewese intrauteriene (in die baarmoeder) besmettings waargeneem. Die infeksie kan oorgedra word deurdat die oösiste ('n ontwikkelingstadium van die parasiet) wat in die ontlasting van katte voorkom, in die mond beland en ingeneem word.
ŉ Algemene roete van oordraging is via stadia wat in vleis (skaap, bees, vark) voorkom wat nie goed gaargemaak is nie. Entamoeba histolytica veroorsaak amoebiese disenterie ('n aandoening van die dermkanaal), maar kan ook lewer-amoebiase (waartydens lewer-absesse ontstaan) en vel- (huid-) amoebiase veroorsaak. Die infeksie met die mikroörganisme (amoebiase) word oorgedra deur direkte of indirekte fekale kontak. Giardiase is ŉ infeksie met Giardia lamblia ('n eensellige dermparasiet), 'n organisme wat tot die sweephaardiertjies (klas Flagellata) behoort.
Dikwels is geen simptone aanwesig nie, maar somtyds ontstaan buikpyne en diarree. 'n Ander sweephaardiertjie, Trichomonas vaginalis, kan by die vrou ontsteking van die vagina veroorsaak, terwyl dit by die man ontsteking van die uretra, glanspenis en prostaat veroorsaak. Hierdie aandoening is nie gevaarlik nie, maar is wel hinderlik. Hoewel dit slegs deur geslagtelike omgang oorgedra word, behoort dit nie tot die egte geslagsiektes nie.
Siektes wat deur Arthropoda veroorsaak word
Slegs enkele Arthropoda tree op as egte parasiete. Die skurfmyt (Sarcoptes scabfei) veroorsaak 'n jeukerige vetsiekte (jeuksiekte, brandsiekte). Die parasiet boortiperende gaatjies in die vet, veral die vel van die pols, vingers, elmboog en penis. Die infeksie word oorgedra deur besmette beddegoed en klere. Mïïase is 'n pitsweeragtige aandoening wat veroorsaak word deur die larwes van sommige vlieë - Cordylobia anthropophaga (Tummbuvlieg) in Afrika of Dermatobia hominis in tropiese Amerika.
Die siekte kom voor in Suid-Amerika en in tropiese Afrika. Arthropode wat slegs 'n kortstondige kontak met die mens het, soos die bloedsuiers, is nie egte parasiete in die mediese sin van die woord nie. Hulle steek of byt veroorsaak geen siekte nie - dit is slegs lastig. Baie arthropode speel egter 'n rol by die oordra van infeksies van een mens na 'n ander.
Jerusalem
Jerusalem (Hebreeus: ירושלים Jeroesjalajim, ; Oud-Grieks: Ἱεροσόλυμα; Latyn: Hierosolyma; Arabies: القدس, al-Quds (asch-Scharif),, letterlik: „die Heilige“ of amptelik: أورشليم القدس, Urshalim-al-Quds; Turks: Kudüs) is die hoofstad en grootste nedersetting van Israel met 'n bevolking van 933 113. Die stad lê tussen die Middellandse See in die weste en die Dooie See in die ooste. Jerusalem is die Heilige stad van die drie Abrahamitiese gelowe Judaïsme, Christendom en Islam. Jerusalem is saam met Hebron, Safed en Tiberias een van die vier heilige stede binne Judaïsme. In Islam is Jerusalem die derde heiligste stad net na Mekka en Medina.
Cornulum enteromorphoides
Cornulum enteromorphoides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cornulum en tot die familie Acarnidae. Die wetenskaplike naam van die spesie is die eerste keer geldig gepubliseer in 1887 deur Fristedt.
Jerusalem
In die ou stad lê die Klaagmuur, die Grafkerk en die Rotskoepel. Oos-Jerusalem is onderverdeel in 'n Joodse, 'n Christen-, 'n Moslem- en 'n Armeense kwartier. Oos-Jerusalem word deur Palestyne opgeëis as hoofstad van 'n toekomstige Staat Palestina, 'n belangrike element in die Israel-Palestina-konflik. Israel verwys egter met reg daarop dat sy burgers, ongeag hulle geloofsoortuigings, tussen 1948 en 1967 deur die destydse Jordaanse owerheid toegang tot Oos-Jerusalem geweier is.
Een van Israel se Fundamentele Wette, die Jerusalem-wet van 1980, verwys na Jerusalem as die land se onverdeelde hoofstad. Alle regeringsliggame van Israel is hier gesetel, insluitende die parlement (Knesset), die ampswonings van die eerste minister (Beit Aghion) en die staatspresident (Beit HaNassi) en die Hooggeregshof. Die de facto-status van Jerusalem as hoofstad van Israel is weerspieël deur die feit dat die Verenigde State hul ambassade in 2018 hierheen verskuif het – in ooreenstemming met die Amerikaanse Kongres se Jerusalem Embassy Act van 1995. Ander state soos Guatemala en Paraguay het hierdie voorbeeld intussen gevolg.
Seilbootjies
Seilbootjies of Spathiphyllum wallisii is ’n baie gewilde huisplant in die aronskelkfamilie, Araceae. Die genusnaam beteken "blomskedeblaar" en verwys na die blomskede wat in die begin soos ’n blaar lyk.
Eienskappe
duimnael|links|200px|die blare is in die vorm van spiespunte. Dit is ’n kruidagtige, meerjarige plant met ’n seilvormige skutblaar en grasieuse, spiespuntvormige blare. Die bloeiwyse, wat ’n "bloeikolf" genoem word, het een groot skutblaar, wat ’n "blomskede" genoem word. Daar is soms twee blomskedes, en dan is die boonste een kleiner. Die bloeikolf is gewoonlik room- of ivoorkleurig wanneer die plant jonk is en word mettertyd groen. Die blare is bodemstandig en blink en het dieperige are.
Spathiphyllum wallisii is een van sowat 40 spesies in ’n genus van tropiese immergroen plante. Dit is in die laat 19de eeu in Sentraal-Amerika ontdek waar dit wild gegroei het.
’n Paar kultivars, waarvan baie van hibridiese oorsprong is, is beskikbaar soos die groter hibriede "Mauna Loa”, wat na die Hawaise vulkaan genoem is en tot ’n meter hoog kan word, en die selfs groter “Sensation”, wat albei gewilde huisplante is.
Probleme
As die plant nie blom nie, moet dit bemes word. Geel blare dui op te veel direkte sonlig. Rooimyte en plantluise kan ook voorkom.
Messier 103
Messier 103 of M103 (ook bekend as NGC 581) is ’n oop sterreswerm in die sterrebeeld Kassiopeia. Dit is in 1781 deur Pierre Méchain ontdek en Charles Messier het dit daarna in sy katalogus van komeetagtige voorwerpe opgeneem.
Dit is een van die verste oop swerms, met ’n afstand van tussen 8 000 en 9 500 ligjare van die Aarde af. Die helderste sterre is rooireuse met ’n skynbare helderheid van 10,5 en 10,8 mag. M103 is sowat 25 miljoen jaar oud.
Geskiedenis
Ná Méchain se ontdekking van Messier 101, M102 en M103 in 1781 het Messier nie self die geleentheid gehad om die sterreswerms van naderby te bestudeer voordat hy hulle by sy katalogus gevoeg het nie. In 1783 het William Herschel M103 bestudeer en gesê daar is 14 tot 16 taamlike groot sterre, waarvan baie dof is. Sterrekundiges het daarna die getal opgestoot na 40, later 60 en eindelik 172 sterre.
738
Die jaar 738 was 'n gewone jaar wat volgens die Gregoriaanse kalender op 'n Saterdag begin het. Dit was die 38ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Chen Jing
Chen Jing (vereenvoudigde Chinees: 陈静; tradisionele Chinees: 陳靜; pinyin: Chen Jing; gebore op 20 September 1968 in Wuhan, Hubei) is 'n tafeltennisspeler en Olimpiese kampioen vir China en later Olimpiese medalis vir Chinese Taipei.
Sy het in die Olimpiese Somerspele 1988 in Seoul 'n goue medalje in enkelspel en 'n silwermedalje in die dubbelspel gekry.
Sy het vir Taiwan 'n silwermedalje by die Olimpiese Spele in 1996 in Atlanta ontvang, die enigste medalje vir Taipei in die Olimpiese Spele. Sy het 'n brons medalje by die 2000 Somer Olimpiese Spele in Sydney ontvang.
Lekkerloop (rivier)
Die Lekkerloop is 'n rivier wat naby Badplaas in Mpumalanga, Suid-Afrika vloei. Dit is 'n sytak van die Seekoeispruit.
Aladim Luciano
Aladim Luciano (Barra Mansa, 10 Oktober 1946), beter bekend as Aladim, is 'n Brasiliaanse sokkerspeler. Hy speel onder meer vir Bangu, Corinthians, Coritiba (1973-1977; 1979-1980; 1983-1985), Atlético-PR en Colorado.
Kwekwe
Die dorp het sy ontstaan in 1902 gehad in 'n ryk goudgebied. Die Globe and Phoenix-myn aan die rand van die dorp het 'n groot rol in sy ontwikkeling gespeel. Die myn het die eerste goeie watervoorsiening in 1910 verskaf en elektrisiteit in 1914. Kwekwe het in 1934 dorpstatus verkry.
Voor die ontwrigting van die dekade na 2000 was Kwekwe die bedrywige middelpunt van 'n bees en gemengde boerderygebied, hoewel die mynbou steeds 'n belangrike rol speel. Koper, goud, yster, kalksteen, kwarts en silika word in die omgewing ontgin. Die ysterertsmyne en staalaanleg op Redcliff is net 14 km ver geleë.
Tydens die jare sestig en sewentig het Kwekwe snel uitgebrei as vervaardigingsentrum, veral vir bedrywe wat op staal en chroom gegrond was.
739
Die jaar 739 was 'n gewone jaar wat volgens die Gregoriaanse kalender op 'n Sondag begin het. Dit was die 39ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Konstitusionele Hof van Suid-Afrika
Die Konstitusionele Hof van Suid-Afrika is die hoogste hof oor grondwetlike (of konstitusionele) sake. Dit was oorspronklik slegs vir grondwetlike aangeleenthede bedoel. Sedert die inwerkingtreding van die Wet op Hoër Howe van 2013, het die Konstitusionele Hof jurisdiksie gekry om enige aangeleentheid aan te hoor, mits dit in belang van geregtigheid is om dit te doen.
Die hof is deur die Tussentydse Grondwet van 1993 daargestel. Die eerste sessie het in Februarie 1995 begin. Daarna is dit ingevolge die Grondwet van 1996 voorgesit. Die hof is in die stad Johannesburg geleë, waar dit 'n doelgeboude kompleks op Konstitusie-heuwel in Braamfontein beset. Die eerste hofsitting in die nuwe gebou is in Februarie 2004 gehou.
Die Konstitusionele Hof bestaan uit elf regters. Hierdie regters word deur die President van Suid-Afrika aangestel uit 'n lys wat deur die Regterlike Dienskommissie opgestel word. Die regters van die hof dien vir 'n termyn van twaalf jaar, wat deur die parlement verleng kan word.
Die hof word deur die Hoofregter van Suid-Afrika en sy Adjunk-hoofregter gelei. Die Grondwet vereis dat 'n aangeleentheid voor die hof deur minstens agt regters aangehoor moet word. In die praktyk hoor al elf regters bykans elke saak aan. Besluite word deur 'n meerderheid bereik en skriftelike redes word verskaf.
Huidige regters
As gevolg van die aftrede van regter Johann van der Westhuizen in Januarie 2016, was daar 'n vakante pos op die hof wat die Regsdienskommissie gesukkel het om te vul as gevolg van die klein aantal aansoekers.
Cornulum johnsoni
Cornulum johnsoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cornulum en tot die familie Acarnidae. Die wetenskaplike naam van die spesie is die eerste keer geldig gepubliseer in 1934 deur De Laubenfels.
Chelsea Ricketts
Chelsea Ricketts (gebore 29 Oktober 1989) is 'n Amerikaanse aktrise. Sy is bekend vir haar rolle in die televisiereekse The Secret Life of the American Teenager (2008), True Blood (2008), The Killing (2011), en Scream Queens (2015).
Geskiedenis van Siberië
Die vroegste geskiedenis van Siberië is grootliks oorheers deur gesofistikeerde nomadiese beskawings voor die Christelike era. Van die eerste bewoners van Sentraal-Siberië was die Jenisiane, waarvan die hedendaagse Kets die laaste afstammelinge is. Talle opgrawings getuig van digte bevolkings aan die oewers van al die Siberiese mere. Die Jenisiane is opgevolg deur die Samojede uit die noordelike Oeral-streek. Hulle het talle items uit die Bronstydperk agtergelaat.
In Suid-Siberië kan Indo-Irannese invloede teruggespoor word tot 2300–1000 voor Christus. Tussen die 7de en 3de eeu voor Christus het die Skitiërs in die Altai-streek gefloreer. Hulle het ’n groot invloed gehad op alle latere ryke op die steppe.
Die vestiging van die Xiongnu-ryk in die 3de eeu v.C. het ’n reeks bewegings van die inwonende volke tot gevolg gehad. Baie mense is waarskynlik gedwing na die noordelike grense van die groot Sentraal-Siberiese Plato. Verskeie Turkiese stamme soos die Chakas en Oeigoere het noordweswaarts gemigreer en die Oegriërs onderdruk. Hulle was vertroud met yster en het by hul onderdane geleer hoe om bronsitems te maak waarop hulle hulle hoogs artistieke stempel afgedruk het. Hulle pottebakkerswerk was kunstiger en van hoër gehalte as dié van die Bronstydperk en van dié artefakte kan gesien word in die versamelings van die Hermitage in Sint Petersburg.
Jean-Philippe Gatien
duimnael|Jean-Philippe Gatien
Geskiedenis van Siberië
Die Mongole het lank noue bande met die volke van die Siberiese woude (taiga) gehad. Teen 1206 het Djengis Khan al die Mongoolse en Turkiese stamme in Mongolië en Suid-Siberië verower. In 1207 het sy oudste seun, Djotsji, die Siberiese woudmense onderwerp – die Oerianchai, Oirats, Barga, Chakas, Boerjate, Tiwane en Kirgisiërs. Later het Wes-Siberië in die hande van die Goue Horde geval. Die afstammelinge van Orda Khan, die oudste seun van Djotsji, het oor dié gebied regeer.
Siberiese khanaat
Die outonome Siberiese Khanaat is in die 14de eeu gestig toe die Mongole van die Huis van Djotsji begin verbrokkel het. Die oorspronklike hoofstad was Tsjimgi-Toera. Die eerste khan was Taiboega en hy is opgevolg deur sy seun Choja, wat weer deur sy seun Mar opgevolg is.
Jean-Philippe Gatien
Jean-Philippe Gatien (gebore 16 Oktober 1968 in Alès, Frankryk) is 'n afgetrede Franse tafeltennisspeler.
Geskiedenis van Siberië
Siberiese khanaat
Rusland se uitbreiding weswaarts het die Siberiese Khanaat in die 16de eeu begin ondermyn. Eerstens het groepe Kosakke na die gebied begin trek. Die grootste aantrekkingskrag van Siberië vir hulle was die pels van sabeldiere, jakkalse en hermelyne, wat volop in die gebied was. Jagters het talle pelse van hul ekspedisies teruggebring.
Tweedens het die Russiese leër hul forte al hoe meer oos gebou. Plaaslike volke wat hulle aan die Russiese Ryk onderwerp het, is teen nomadiese invallers vanuit die suide beskerm. In ruil daarvoor het hulle belasting (jasak) betaal in die vorm van pelse. Daar was ’n netwerk "jasatsjnaja" paaie wat gebruik is om die belasting na Moskou te vervoer.
Jean-Philippe Gatien
Na aanleiding van talle beserings het Gatien op 15 Mei 2004 uitgetree. Omdat hy sy debuut by die Franse klub AS Salindres gemaak het, het hy sy finale openbare verskyning daar in 'n vertoonwedstryd met Patrick Chila in Junie 2006, gemaak. Sy lang lys van oorwinnings maak hom die grootste Franse tafeltennis speler van alle tye.
Geskiedenis van Siberië
Siberiese khanaat
Die Beleg van Kazan deur die Russe in 1552 het die destydse khan, Jadigar, aangespoor om vriendskaplike betrekkinge met Moskou aan te knoop. Hy is egter ná jare van oorlog deur Koetsjoem verslaan, wat toe khan geword het.
Russiese verowering
Oor die volgende 14 jaar het Rusland die khanaat geleidelik verower. Jermak het Siberië in 1580 met 1 636 man binnegetrek, al met die Tagil- en Toerarivier langs. Die volgende jaar was hulle op die Tobolrivier en het hulle Isker, die tuiste van khan Koetsjoem, verower. Koetsjoem het na die steppe gevlug en sy gebied aan Jermak afgestaan. Dié het Siberië volgens die destydse tradisie aan tsaar Iwan die Verskriklike oorhandig en so die guns van die tsaar gewen.
In 1628 het die Russe die Lena-rivier bereik en in 1632 die fort van Jakoetsk gestig. Sewe jaar later het hulle die See van Ochotsk aan die mond van die Oeljarivier bereik. Teen die middel van die 17de eeu het die Russiesbeheerde gebiede reeds tot aan die Stille Oseaan gestrek en in 1709 het die Russiese bevolking van Siberië altesaam 230 000 getel.
In 1852 het ’n Russiese militêre ekspedisie die Amoer-rivier verken en teen 1857 het Russiese Kosakke en boere die hele gebied langs die rivier bewoon.
Siberië het egter ’n ylbevolkte gebied gebly waaroor min geskryf is. Die Russe wat in Siberië gaan woon het, was jagters, lyfeienes wat van Sentraal-Rusland weggevlug het op soek na vryheid, voortvlugtige misdadigers en Ougelowiges.
Vanaf die 19de eeu
’n Ander groep wat later na Siberië gekom het, was gevangenes wat uit Wes-Rusland of Russiesbesette gebiede soos Pole verban is. In die 19de eeu is sowat 1,2 miljoen gevangenes na Siberië gestuur, onder andere sowat 80 mense wat betrokke was by die Dekabriste-opstand. Van hul vroue het hulle gevolg en naby die kampe gaan woon.
Die eerste werklik groot verandering in Siberië was die Transsiberiese Spoorlyn wat in 1891–1916 gebou is. Dit het Siberië nouer verbind met die vinnig industrialiserende Rusland van tsaar Nikolaas II. Tussen 1801 en 1914 het ’n geskatte 7 miljoen setlaars van Europese Rusland na Siberië getrek, van wie 85% in die kwarteeu voor die Eerste Wêreldoorlog. Siberië is vol natuurlike hulpbromnne en in die 20ste eeu is dit in ’n groot mate ontgin. Nywerheidsdorpe het regdeur die streek ontstaan.
Yrsa Sigurðardóttir
Vilborg Yrsa Sigurðardóttir (* 24 Augustus 1963) is 'n Yslandse skryweres.
Yrsa Sigurðardóttir het die Yslandse matriekeksamen in 1983 by die hoërskool Menntaskólinn í Reykjavík en daarna siviele ingenieurswese aan die Universiteit van Ysland (Háskóli Íslands) gestudeer. In 1988 het sy 'n BSc-graad behaal en haar studies aan die Concordia-universiteit in Montréal voortgesit. Hier het sy haar meestersgraad verwerf.
Sy woon tans met haar man en twee kinders in Seltjarnarnes naby Reykjavik en is as siviele ingenieur by die Kárahnjúka-damprojek in die ooste van Ysland werksaam. Hier skryf sy haar boeke in haar konstruksiehut.
Yrsa Sigurðardóttir het sedert 1998 vyf kinderboeke gepubliseer. Haar eerste misdaadroman Þriðja táknið het in 2005 verskyn. Sedertdien het sy jaarliks een werk in dié genre gepubliseer. Haar werke is onder meer in Duits, Sweeds, Noors, Engels en Pools vertaal.
Beverly D'Angelo
Beverly D'Angelo (gebore 15 November 1951) is 'n Amerikaanse aktrise en vervaardiger. Sy is bekend vir haar rolle in die rolprente Hair (1979), National Lampoon's Vacation (1983), National Lampoon's Christmas Vacation (1989), en American History X (1998).
Skotse Nasionale Party
Die Skotse Nasionale Party (SNP; Engels: Scottish National Party; Skots-Gaelies: Pàrtaidh Nàiseanta na h-Alba; Skots: Scottis Naitional Pairtie) is 'n sosiaal-demokratiese politieke party in Skotland wat die Skotse onafhanklikheid van die Verenigde Koninkryk nastreef.
Die SNP is in 1934 gestig en is sedert Winnie Ewing se baanbrekende oorwinning in die Hamilton-byverkiesing in 1967 ononderbroke in die Parlement van die Verenigde Koninkryk verteenwoordig.
Die SNP is tans met 44 van altesaam 59 Skotse setels in die Britse Laerhuis verteenwoordig. Die SNP is daarnaas ook die sterkste politieke groepering in Skotland se plaaslike administrasie en vorm twaalf van altesaam 32 Council Area-regerings in koalisie met ander partye.
Hebreeus
Hebreeus (עברית, Iwriet, [ʔivˈʁit], of [ʕivˈɾit] ) is 'n Semitiese taal wat deur baie Jode in Israel as moedertaal gebesig word. Hebreeus word in die Hebreeuse alfabet geskryf. Hebreeus is saam met Arabies die amptelike taal van Israel.
duimnael|links|Verspreiding van Hebreeus in Israel en die [[Palestynse Grondgebiede:
Bybelse Hebreeus, kan minstens in Oud-Hebreeus, Middel-Hebreeus en Laat-Hebreeus onderverdeel word. Verdere ontwikkelinge van die Hebreeuse taal is Rabbynse Hebreeus, wat bekend is vir heelwat Aramaïsmes (Aramese leenwoorde), Middeleeuse Hebreeus en Moderne Hebreeus. Laasgenoemde het opgebloei met die opkoms van die moderne Staat Israel. Buite Israel word soms na Moderne Hebreeus as "Iwriet" (of "Ivrit") verwys, wat niks anders is nie as die Hebreeuse woord vir "Hebreeus".
Mhlambanyathi
Mhlambanyathi kan verwys na die volgende riviere:
740
Die jaar 740 was 'n skrikkeljaar wat volgens die Gregoriaanse kalender op 'n Maandag begin het. Dit was die 40ste jaar van die 8ste eeu n.C. In teenstelling met gewone jare het die jaar 366 dae en 'n 29 Februarie gehad.
Laura Bowman
Laura Bowman (1881 – 1957) was 'n Amerikaanse aktrise. Sy was bekend vir haar rolle in die rolprente The Brute (1920), Ten Minutes to Live (1932), Drums o' Voodoo (1934), en Murder in Harlem (1935).
Plymouth
Plymouth (Kornies: Aberplymm) is 'n stad in die suidweste van Engeland (in die Verenigde Koninkryk), in die graafskap van Devon maar die stad grens ook aan Cornwall (of Cornwallis). Die stad het 'n bevolking van 250 700 in 2007 gehad. Daar is 21 plekke in die Verenigde State van Amerika wat na Plymouth genoem is.
Demografie
Plymouth is die grootste nedersetting langs die suidkus van Engeland.
Ísafjarðarbær
duimnael|200px Ísafjarðarbær 66°04'N 23°09'W is 'n provinsie van Ysland in Vestfirðir. Dit het 'n oppervlakte van 2 416 km² en 'n bevolking van 4 131. In 1996 is dit saamgevoeg by Flateyrarhreppur, Ísafjarðarkaupstaður, Mosvallahreppur, Mýrahreppur, Suðureyrarhreppur en Þingeyrarhreppur. Die hoofdorp is Ísafjörður. Ander dorpe is Hnífsdalur, Flateyri, Suðureyri en Þingeyri.
Cornulum textile
Cornulum textile is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cornulum en tot die familie Acarnidae. Die wetenskaplike naam van die spesie is die eerste keer geldig gepubliseer in 1876 deur Carter.
Wandelende jood (plant)
Die wandelende jood (Tradescantia fluminensis) is ’n spesie driemasterplante wat inheems is aan Suid-Amerika waar dit in Argentinië, Brasilië, Paraguay en Uruguay voorkom.
Eienskappe
duimnael|180px|links|Die blom van die wandelende jood. T. fluminensis is ’n meerjarige dekplant wat op die grond kruip met sagte, haarlose stamme en blare. Die vlesige stamme skiet wortel by enige stingelknoop wat aan die grond raak. Dit het ovaalvormige, donkergroen en puntige blare wat blink, glad en effens vlesig is, sowat 3 tot 6 cm lank. Die blomme is wit met drie kroonblare van sowat 1,27 tot 2,5 cm breed. Hulle kom in klein trosse voor in die somer, maar vervaardig nie saad nie.
Dit word as ’n tuin- of huisplant gekweek, veral die soorte met gestreepte blare. Sommige kultivars se blare is pienk getint. Dit groei maklik en vinnig en is uiters geskik vir ’n hangmandjie.
Die plant het klam grond nodig, maar hou nie van koue streke nie, veral waar daar ryp of sneeu is. Dit kan baie skaduwee verdra. Omdat dit vogtigheid nodig het, groei dit stadig, indien enigsins, op sonnige plekke waar die grond vir lang tydperke uitgedroog word. Omdat dit water behou, kan dit egter droë periodes weerstaan; dit begin dan weer groei as die toestande verbeter.
Probleme
As die plant se lote lank en dun is, kry dit te min lig. As die blare bruin word, is dit te droog. Plantluise kan ook voorkom.
Indringerplant
Die wandelende jood is 'n kategorie 1b-indringerplant dwarsoor Suid-Afrika, en moet beheer word volgens artikel 75(1), (2) en (3) van Wet op Biodiversiteit, 2004 (Wet 10 van 2004). Hierdie plant het die potensiaal om dik plantmatte te vorm en plaaslike habitatte oor te neem. Dit word hoofsaaklik versprei deur tuiniers wat steggies daarvan aan ander tuiniers gee, of dit in tuinvullis plaas waar dit weer kan wortelskiet en groei.
Messier 105
Messier 105 of M105 (ook bekend as NGC 3379) is ’n elliptiese sterrestelsel in die sterrebeeld Leeu. Dit is in 1781 deur Pierre Méchain ontdek, net ’n paar dae ná die nabygeleë sterrestelsels Messier 95 en Messier 96.
Dit is een van die voorwerpe wat nie oorspronklik in Charles Messier se katalogus van komeetagtige voorwerpe opgeneem is nie. Dit is eers bygevoeg nadat Helen S. Hogg ’n brief van Méchain ontdek het waarin hy M105 beskryf en nadat die voorwerp geëien is as ’n sterrestelsel wat toe bekend was as NGC 3379.
M105 het ’n supermassiewe swartkolk in sy kern.
M96-groep
M105 is een van verskeie sterrestelsels in die M96-groep, ’n sterrestelselswerm in die Leeu. M95 en M96 behoort ook tot die groep.
Daan Bekker
Bekker se broers en hul suster het Suid-Afrika almal op die sportveld verteenwoordig; Martiens, Jaap en Dolf het vir die Springbokke uitgedraf.
Hul suster, Corrie Lategan, het Suid-Afrika op die atletiekbaan in diskusgooi en gewigstoot verteenwoordig.
Bekker was die Suid-Afrikaanse Swaargewig kampioen van 1955–1959 en in 1961.
Oorlede
Bekker is oorlede op 18 Oktober 2009.
Salmah Ismail
Familie en vroeë lewens
Saloma is op 22 Januarie 1935 in Pasir Panjang, Singapoer as Salmah binti Ismail gebore, her ouers was Ismail Osman en Umi Kalsom Mahban, sy was hulle derde en laaste kind. Tydens haar jeug, het Saloma geniet om te sing. Sy sou gewoonlik haar gedagtes om 'n sanger te wees met haar suster, Mariani deel. Toe sy vyf jare oud was, het Saloma reeds met die plaaslike straat musiekgroepe gesing. Daarom het haar begeerte om 'n sanger te wees sterker geword.
Saloma se ouers het geskei. Sy het dan met sy vader na Tanjung Karang, Selangor in Tanah Melayu (nou Maleisië) en Aminah verhuis. Beide van hulle het saam met hulle vader en haar nuwe stiefmoeder gewoon. Tydens die Tweede Wêreldoorlog, het hulle hul vader op die rys velde gehelp. Omdat die beide van hulle nie in daardie samelewing gepas het nie, het hulle sonder hulle vader terug na Singapoer verhuis.
Dan het Saloma en haar susters saam met hulle moeder en stiefvader, Mum Yusoff, gewoon. Mum Yusoff was 'n musikant van die plaaslike orkes The Singapore Boys wat gekontrakteer is om by die Nuwe Wêreld Kabaret te speel.